જે પત્રવ્યવહાર મને પ્રાપ્ત થયો તે શ્રી ધ્રુવભાઈ ભટ્ટને પત્રકાર અને લેખક ડોમિનિક હોલ્ટન તરફથી પ્રાપ્ત થયેલ ઈ-મેલ હતો જેમાં તેમણે જૅનના માતાપિતા તરફથી તેમને શોધવામાં મદદ કરવાની વિનંતિ કરે છે. તેઓ કહે છે, ‘ગત માર્ચમાં જ્યારે હું જૅનની માતા સાથે ભારત આવ્યો તે સમયે પાછા વળવાના જ દિવસે અમને એક નવા સાક્ષીનો સંપર્ક થયો, મુંબઈના એક જૈન ડોક્ટર જેમણે જૅન બાપ્ટિસ્ટ વિશે વર્તમાનપત્રોમાં વાંચેલુ, તેમણે મને કહ્યું કે એક મહીના પહેલા તેઓ ગિરનારની પરિક્રમાએ ગયા હતા, ગિરનારમાં, જૈન મંદિરમાં તેમણે એક યુવાનને, લાંબા વાળ – ભૂરા શર્ટમાં જોયેલો. તેમણે તે યુવાન સાથે વાત પણ કરી હતી અને તેમની બોલવાની ઢબ પણ ફ્રેન્ચ હતી. તેણે ડોક્ટરને કહેલું કે હું વિશ્વના સાયકલ પ્રવાસે હતો અને મેં બધું જ ગુમાવ્યું છે. ડોક્ટરનું કહેવું છે કે એ યુવાનનો ચહેરો જૅનના ચહેરાને મળતો આવતો હતો અને એ ખોવાયેલો છે એવી ખબર મને વર્તમાનપત્રોમાં તેના ફોટા જોયા પછી થઈ.